Estelle Nze Minko – Wikipédia
Ebben a változatban 1 változtatás vár ellenőrzésre. A közzétett változat ekkor volt ellenőrizve: 2019. október 13.
Estelle Nze Minko (Saint-Sébastien-sur-Loire, 1991. augusztus 11. –) olimpiai ezüstérmes,világbajnoki aranyérmes és Európa-bajnoki bronzérmes francia válogatott kézilabdázó,irányító-balátlövő, jelenleg a Győri Audi ETO KC és a francia női kézilabda-válogatott játékosa. A klubcsapatában és a válogatottban is egyaránt 27-es a mezszáma. Testvére Noemie Nze Minko.
Estelle Nze Minko 2015-ben a francia válogatott színeiben
Születési dátum 1991. augusztus 11. (28 éves)
Születési hely Saint-Sébastien-sur-Loire, Franciaország
Poszt balátlövő-irányító
2003-2005 Saint-Julien-de-Concelles
2005-2009 Nantes LAH
2010–2012 Mios-Biganos
2012–2013 HBC Nîmes
2013–2015 Nantes LAH
2015–2016 Fleury Loiret HB
2016–2019 Siófok KC
2013– Franciaország 84 (159)[1]
A Wikimédia Commons tartalmaz Estelle Nze Minko témájú médiaállományokat.
Estelle Nze Minko Saint-Julien-de-Concellesben nőtt fel, ahol 12 éves korában kezdett kézilabdázni.[2][3][4] Első klubja a Nantes volt, innen szerződött a 2009–10-es szezont megelőzően a Toulouse-hoz. 2010 nyarától két éven át a Mios-Biganos csapatában játszott,[5][6] a klubbal 2011-ben megnyerte az Challenge Cup-ot. 2012-ben a HBC Nîmesnél folytatta pályafutását, majd 2013-ban visszatért a Nantes-hoz. Onnan 2015-ben eligazolt, és a Fleury Loiret vette meg, akikkel Francia Ligakupát nyert. 2016-ban aláírt a Siófok KC-hoz.[7] A siófoki csapatnál 2018 tavaszán meghosszabbította a szerződését.[8]
2019 februárjában vált hivatalossá, hogy a következő szezontól a Győri Audi ETO-ban folytatja pályafutását.[9]
Ifjúsági és junior válogatott is volt. 2008-ban U18-as világbajnokságon, 2010-ben pedig az U20-as világbajnokságon is részt vett.[10][11] 2013 októberében debütált a francia női kézilabda-válogatottban egy Szlovákia elleni Eb-selejtező mérkőzésen. 2014-ben a magyar-horvát közös rendezésű Eb-n a szerbek elleni meccsen egyből fel is hívta magára a figyelmet kiemelkedő teljesítményével, ahol Franciaország végül az ötödik helyet szerezte meg.[12]
Nze Minko játszott a 2015-ös vb-n is, ahol a válogatottal a hetedik helyen végzett. Meghívást kapott az olimpiai játékokra is, ahol ezüstérmet szerzett a válogatott. Meghatározó játékosa volt a 2016-os Eb-nek is.[13][7] 2017-ben a világbajnokságon a döntőben a norvég válogatottat legyőzve lett világbajnok,[14] míg egy évvel később hazai pályán ünnepelhetett Európa-bajnoki címet.[15] 38 góljával a góllövőlista ötödik helyén végzett.[16]
Arany: 2017
Arany: 2011
Ezüst: 2013
Arany: 2019
↑ A francia válogatott kerete a 2018-es Európa-bajnokságon. EHF, 2018. november 29. (Hozzáférés: 2018. november 29.)[halott link]
↑ ouest-france.fr: Handball. Une Nantaise championne du monde, 2018. december 7.
↑ actu.fr: A Saint-Julien-de-Concelles, la championne du monde de hand a été acclamée par 400 personnes, 2018. december 7.
↑ aorleans.info: Interview des Nouvelles Panthères, gros plan sur Estelle Nze Minko !, 2018. december 7.
↑ ladepeche.fr: Sept recrues pour le Toulouse Féminin Handball, 2018. december 7.
↑ lequipe.fr: Estelle Nze Minko, 2018. december 7.
↑ a b Újabb válogatott erősítések Siófokon. handball.hu. (Hozzáférés: 2016. április 14.)
↑ Női kézi NB I: hosszabbított sztárjaival a Siófok. Nemzeti Sport Online, 2018. április 12.
↑ Női kézi: már biztos – Nze Minko a Győri ETO-hoz igazolt. Nemzeti Sport Online, 2019. február 11.
↑ ihf.info: II Womens Youth World Championship 2008, 2018. december 7.
↑ ihf.info: XVII Women's Junior World Championship 2010 in KOR,2018. december 7.
↑ eurohandball.com: Estelle Nze Minko, 2018. december 7.
↑ ihf.info: 23rd Women's World Championship 2017, 2018. december 7.
↑ handball-planet.com: French girls take European crown for the first time!, 2018. december 7.
↑ fra2018.ehf-euro.com: TOP SCORER GOALS, 2018. december 7.
A lap eredeti címe: „https://hu.wikipedia.org/w/index.php?title=Estelle_Nze_Minko&oldid=21803898”
Utoljára szerkesztve 2019. október 13., 09:21-kor